पार्सल थे। बुकिंग के बाद ट्रेन से बिलासपुर आ रहे थे। जोनल स्टेशन पहुंचने के बाद दोनों उतर गए। लेकिन उनका पार्सल नहीं उतरा। पता चला कि उनका पार्सल बोगी में ही बंद है। कुछ देर बाद ट्रेन चलने लगी। इस पर वे चेन पुलिंग कर ट्रेन रोक दी और सील तोड़कर सामान बाहर निकाल लिया। अचानक चेन पुलिंग होते ही प्लेटफाम में तैनात आरपीएफ का जवान अलर्ट हो गया। अचानक उसकी नजर डॉक्टर जुनेजा पर पड़ी। जवान ने डॉक्टर को पकड़ लिया और आरपीएफ पोस्ट लेकर आए। हालांकि काफी देर तक कोई कार्रवाई नहीं हुई। आरपीएफ पार्सल कार्यालय से मेमो आने का इंतजार कर रहे थे। हालांकि इस बीच उन पर कार्रवाई न करने के लिए आरपीएफ पर लगातार दबाव आता रहा। रेलवे में उच्च अधिकारियों को इसकी जानकारी देकर कार्रवाई न करने की गुजारिश की जाती रही। सील तोड़कर पार्सल निकालने की कार्रवाई नहीं हुई। केवल रेलवे अधिनियम की धारा 141 के तहत मामला पंजीबद्ध कर मुचकले में छोड़ दिया गया। शुक्रवार को उन्हें रेलवे कोर्ट में पेश होना पड़ेगा।